cyanic-selkie/wikianc huggingface dataset:
มวยสากล
มวยสากลในประเทศไทย
ในเดือนเมษายน พ.ศ. 2560 พล.ต.อ.โกวิท ภักดีภูมิ ในฐานะประธานสภามวยแห่งเอเชีย (WBC Asia) จะทำการสอบสวนเรื่องที่มีนักมวยไทยหลายรายเดินทางไปชกที่ประเทศญี่ปุ่น แต่ทว่าไม่สามารถชกได้อย่างสมศักดิ์ศรี ทำให้ถูกแบนจากคณะกรรมการมวยแห่งญี่ปุ่น (JBC) ถือว่าสร้างความเสื่อมเสียให้กับวงการมวยสากลของประเทศไทยอย่างมาก
มวยสากลในประเทศญี่ปุ่น
ค่ายมวยสากลในประเทศญี่ปุ่น เกิดขึ้นครั้งแรกที่โตเกียว เมื่อ พ.ศ. 2464 โดยนักมวยชาวญี่ปุ่นชื่อ ยูจิโร่ วาตานาเบะ ซึ่งเคยผ่านการชกที่ประเทศสหรัฐอเมริกามาก่อน จนได้รับการขนานนามว่า "ราชันย์สี่ยก" ต่อมาใน พ.ศ. 2495 โยชิโอะ ชิราอิ ได้ประสบความสำเร็จเป็นนักมวยชาวญี่ปุ่นรายแรกที่ได้เป็นแชมป์โลก
ต่อมาในคริสต์ทศวรรษที่ 1970 และคริสต์ทศวรรษ 1980 ต่อมาถึงคริสต์ทศวรรษ 1990 และจนถึงปัจจุบัน มีนักมวยญี่ปุ่นหลายรายได้เป็นแชมเปี้ยนโลก เช่น โยโก กูชิเก็ง ซึ่งเป็นแชมป์โลกของสมาคมมวยโลก (WBA) ในรุ่นจูเนียร์ฟลายเวท เป็นนักมวยที่ป้องกันแชมป์ได้ 13 ครั้งนับว่าสูงสุดของวงการมวยญี่ปุ่นด้วย, จิโร วาตานาเบะ ได้เป็นแชมป์โลก 2 สถาบัน (WBA, WBC)​ ในรุ่นจูเนียร์แบนตัมเวท, คัตสึยะ โอนิซูกะ แชมป์โลก WBA ในรุ่นจูเนียร์แบนตัมเวท และโจอิจิโร ทัตสึโยชิ แชมป์โลกของสภามวยโลก (WBC) 2 สมัย ในรุ่นแบนตัมเวท นับเป็นนักมวยที่สามารถเรียกผู้ชมในวัยรุ่นและกลุ่มคนที่ไม่ได้ชื่นชอบกีฬาประเภทนี้ให้มาสนใจขึ้นได้
โดยแชมป์โลกในรุ่นใหญ่ที่สุดเท่าที่ญี่ปุ่นเคยมี คือ ชิงจิ ทาเกฮาระ และ เรียวตะ มูราตะ ของสมาคมมวยโลกในรุ่นมิดเดิลเวท แม้จะเป็นแชมป์โลกในเวลาสั้น ๆ ก็ตาม
โดยหน่วยงานที่กำกับดูแลการชกมวยสากลในประเทศญี่ปุ่น คือ คณะกรรมการมวยแห่งญี่ปุ่น (JBC) ที่ก่อตั้งขึ้นใน พ.ศ. 2495 นับเป็นหน่วยงานที่ค่อนข้างเข้มงวดในเรื่องการดูแลสุขภาพและคุณภาพของนักมวยและการแข่งขัน โดยให้การยอมรับสถาบันมวยสากลเพียง 2 สถาบันเท่านั้น คือ สมาคมมวยโลก (WBA) กับ สภามวยโลก (WBC) เท่านั้น แม้จะมีนักมวยบางรายที่ขึ้นชกในรายการของสถาบันอื่น เช่น สหพันธ์มวยนานาชาติ (IBF), องค์กรมวยโลก (WBO) หรือสถาบันอื่น ๆ แต่นั่นก็มิได้รับการยอมรับจากคณะกรรมการชุดนี้ (ต่อมาให้การยอมรับ IBF , WBO ภายในปี พ.ศ. 2556)​
นอกจากนี้แล้วคณะกรรมการมวยแห่งญี่ปุ่น ได้รับยอมรับสถาบันระดับภูมิภาค คือ สหพันธ์มวยภาคตะวันออกไกลและแปซิฟิก (OPBF) โดยนักมวยที่ได้แชมป์ของ OPBF จะมีชื่ออยู่ในอันดับโลก 10 อันดับในแต่ละรุ่นของสภามวยโลกทันที
นอกจากนี้แล้วยังมีอีกหน่วยงานหนึ่งที่กำกับดูแลการชกมวยในประเทศญี่ปุ่นเช่นกัน คือ สหพันธ์มวยนานาชาติญี่ปุ่น (IBF) แต่หน่วยงานนี้ไม่ได้รับการยอมรับและสนับสนุนจากสื่อมวลชนและบุคคลในวงการมวยเท่าที่ควร
ซึ่งการกำกับดูแลคุณภาพของการชกมวยสากลในประเทศญี่ปุ่นนั้น ทางคณะกรรมการมวยแห่งญี่ปุ่นมีกฎเกณฑ์ดังนี้ คือ ค่ายมวยที่ตั้งขึ้นใหม่จะต้องบังคับจ่ายเงินเป็นจำนวน 10 ล้านเยนแก่คณะกรรมการฯ ทั้งนี้เพื่อมิให้มีค่ายมวยเกิดขึ้นอย่างไม่มีมาตรฐาน และเป็นการดูสถานภาพการเงินของค่ายมวยแต่ละรายด้วย อีกทั้งการขึ้นชกของนักมวยแต่ละรายจะต้องได้รับการอนุญาตและตรวจสุขภาพทั้งก่อนและหลังชก เพื่อดูแลมิให้นักมวยได้รับบาดเจ็บหรือทุพพลภาพจนเกินไปนั่นเอง
ในเดือนเมษายน พ.ศ. 2560 ได้ปรากฏข่าวว่าคณะกรรมการมวยแห่งญี่ปุ่นได้สั่งแบน เอกชัย แสงทับทิม นักมวยชาวไทยที่เดินทางไปชกที่ประเทศญี่ปุ่นในช่วงต้นเดือนเดียวกัน แต่ทว่าไม่สามารถแสดงฝีมือการชกให้ออกมาเป็นที่ประจักษ์ได้เลย กอรปกับก่อนหน้านั้นก็มีนักมวยไทยหลายรายที่ไปชกที่ญี่ปุ่นและมีผลการชกทำนองนี้เหมือนกัน คือ เอกจักรพันธุ์ ม.กรุงเทพธนบุรี, เพชรนรา เพชรภูมิยิม, ณัฐวุฒิ ศิริเต็ม และอนุชา พลีงาม ซึ่งทั้งหมดชกในเดือนเมษายนปีเดียวกันนี้
การถ่ายทอดการแข่งขันชกมวยในประเทศญี่ปุ่น จะทำการถ่ายทอดผ่านเครือข่ายสถานีโทรทัศน์ต่าง ๆ ในประเทศ โดยแบ่งเป็นแต่ละค่ายกับสถานีแต่ละสถานีไป โดยมีค่ายใหญ่ ๆ 5 ค่ายในโตเกียว คือ ค่ายเคียวเอะ กับ ค่ายวาตานาเบะ กับสถานีทีวีโตเกียว, ค่ายโยเนกูระ (ภายหลังค่ายมวยนี้ปิดกิจการถาวร) กับสถานีทีวี อาซาฮิ, ค่ายมิซาโกะ กับสถานีฟุจิ และ ค่ายเทเก็ง กับสถานีเอ็นทีวี​ ส่วน ทีบีเอส เป็นสถานีถ่ายทอดสดกลางไม่ขึ้นตรงกับค่ายมวยใด
นอกจากนี้แล้วความนิยมของกีฬามวยสากลในประเทศญี่ปุ่น ได้แพร่หลายไปยังวงการต่าง ๆ เช่น แวดวงวรรณกรรม มีวรรณกรรมจำนวนมากที่เกี่ยวกับมวยสากล อาทิ นิตยสารฉบับต่าง ๆ, หนังสือพิมพ์, นวนิยายเรื่องต่าง ๆ รวมถึง ละครโทรทัศน์หรือการ์ตูนเรื่องต่าง ๆ อีกด้วย เช่น โจ สิงห์สังเวียน หรือ ก้าวแรกสู่สังเวียน เป็นต้น
รังไข่บิดขั้ว
รังไข่บิดขั้ว (ovarian torsion) คือภาวะที่รังไข่และอวัยวะข้างเคียงเกิดบิดขั้ว ทำให้เลือดไปเลี้ยงรังไข่ไม่ได้ ผู้ป่วยมักมีอาการปวดท้องน้อยข้างที่เป็น  โดยทั่วไปแล้วอาการเจ็บปวดมักเป็นขึ้นอย่างเฉียบพลันทันที แต่ก็ไม่เสมอไป อาการอื่นๆ ที่อาจพบร่วมคืออาการคลื่นไส้ ภาวะแทรกซ้อนที่อาจเกิดได้แก่ การติดเชื้อ เลือดออก และเป็นหมัน
ปัจจัยเสี่ยงคือการมีถุงน้ำที่รังไข่ รังไข่โต เนื้องอกรังไข่ การตั้งครรภ์ การรักษาภาวะเจริญพันธุ์ และการเคยผ่าตัดผูกท่อนำไข่ การวินิจฉัยทำได้โดยพิจารณาจากอาการ การตรวจอุลตราซาวด์ทางช่องคลอดและการทำซีทีสแกนช่วยสนับสนุนการวินิจฉัยได้ แต่ถึงจะตรวจไม่พบก็ไม่ได้หมายความว่าผู้ป่วยไม่ได้เป็นภาวะนี้ การวินิจฉัยที่แน่ชัดที่สุดคือการผ่าตัดเปิดช่องท้อง
การรักษาทำได้โดยการผ่าตัด โดยอาจคลายการบิดขั้วและยึดรังไข่ให้อยู่กับที่ หรือตัดรังไข่ออก ผู้ป่วยจำนวนมากสามารถรักษาได้โดยไม่ต้องตัดรังไข่ออกแม้จะเป็นมาแล้วระยะเวลาหนึ่งก็ตาม ผู้ป่วยที่เคยมีรังไข่บิดขั้วมีโอกาสประมาณร้อยละ 10 ที่รังไข่อีกข้างจะเป็นด้วยในอนาคต ภาวะนี้ค่อนข้างพบได้น้อย โดยในแต่ละปีจะมีสตรีเป็นภาวะนี้ประมาณ 6 ใน 100,000 ภาวะนี้พบได้ในทุกช่วงอายุ โดยพบบ่อยที่สุดในวัยเจริญพันธุ์
ลาพิวต้า พลิกตำนานเหนือเวหา
ลาพิวต้า พลิกตำนานเหนือเวหา (, Laputa: Castle in the Sky) เป็นภาพยนตร์การ์ตูนเรื่องยาวของสตูดิโอจิบลิ เขียนบทและกำกับโดยฮะยะโอะ มิยะซะกิ ออกฉายในปี พ.ศ. 2529 มีแง่มุมที่กล่าวถึงธรรมชาติ จิตวิญญาณ และความเป็นมนุษย์
เนื้อเรื่องย่อ
มีตำนานที่เล่าสืบต่อกันมาว่า ในอดีต มนุษย์มีวิทยาการและอารยธรรมสูงส่งถึงขนาดสร้างอาณาจักรลอยฟ้าขึ้นมาได้ นามของอาณาจักรนั้นคือ "ลาพิวต้า" ที่ยิ่งใหญ่เกรียงไกรปกครองผืนแผ่นดินทั้งมวล แต่ด้วยสาเหตุบางประการ ทำให้อาณาจักรนั้น ได้ล่มสลายลง แต่ก็มีความเชื่อว่าลาพิวต้า ยังคงลอยอยู่ที่ใดที่หนึ่ง บนโลกใบนี้
ปาซู เด็กกำพร้าที่ทำงานอยู่ในเหมืองแร่ ได้เห็นแสงบางอย่างกำลังต่ำลงมาจากท้องฟ้าอย่างช้าๆ เมื่อเขาเข้าไปสังเกตใกล้ๆ พบว่าเป็นร่างของหญิงสาวที่บนคอมีสร้อยกำลังเปล่งแสง เขาได้ช่วยเหลือเธอที่กำลังหมดสติไว้และพากลับไปบ้านของตนเอง เมื่อฟื้น เธอก็แนะนำตัว และกลายเป็นเพื่อนกับเขา ในบ้านของปาสึ ชีต้าเหลือบไปเห็นภาพๆหนึ่งที่เขียนว่า "ลาพิวต้า" เขาเล่าให้ฟังว่า ระหว่างที่พ่อเค้าออกบิน เค้าเจอกับลาพิวต้า จึงถ่ายภาพๆนี้ไว้ แต่ไม่มีใครเชื่อ ระหว่างนั้นเอง แก็งโดล่าก็ออกตามหาชีต้า จนมาถึงบ้านปาสึได้พาชีต้าหนีแก็งโดล่า จนมาพบกับรถถังของกองทัพ ปาสึได้ขอความช่วยเหลือ แต่แล้วคนของกองทัพกลับพยายามจับตัวชีต้า ปาสึได้พาชีต้าหนีลงมาในเหมืองแร่เก่า และหลงทางอยู่ในนั้น จนได้พบกับชายชรานามว่า ปอม ลุงปอมกล่าวว่า เขาได้ยินเสียงก้อนหินคุยกัน จึงลงมาดูด้านล่าง ทั้งสองไม่เข้าใจ ลุงปอมจึงดับตะเกียง และหินรอบๆก็เปล่งแสงขึ้นมา ลุงปอมอธิบายว่า หินเหล่านี้มีส่วนประกอบของแร่เอธิเรียม ซึ่งใช้ในการทำศิลาลอยฟ้าของชาวลาพิวตา เมื่อชีต้าได้ยินดังนั้นจึงหยิบสร้อยของตนเองออกมาดู และพบว่ามันกำลังเปล่งแสง เมื่อลุงปอมเห็นดังนั้นก็ตกใจ และกล่าวว่า นี่คือศิลาลอยฟ้าของลาพิวต้า และ ก็จบด้วยการที่ลาพิวต้า พังและยังคงอยู่อีกส่วนบนทัองฟ้า...
เพลงประกอบ
ทั้งหมดโดย โจ ฮิไซชิ
ค็อนดอร์
ค็อนดอร์ (Condor) เป็นสายการบินเช่าเหมาลำสัญชาติเยอรมัน ก่อตั้งใน ค.ศ. 1955 โดยมีท่าอากาศยานแฟรงก์เฟิร์ตเป็นฐานการบินหลัก ค็อนดอร์ให้บริการเที่ยวบินตามกำหนดเวลาไปยังจุดหมายปลายทางท่องเที่ยวจากเยอรมนี, และยังมีเที่ยวบินระยะกลางไปยังจุดหมายปลายทางในทะเลเมดิเตอร์เรเนียนและกานาเรียส ตลอดจนเที่ยวบินระยะไกลไปยังจุดหมายปลายทางในแอฟริกา เอเชีย อเมริกาเหนือ อเมริกาใต้ และแคริบเบียน
ช่วงแรก
สายการบินค็อนดอร์ก่อตั้งขึ้นเมื่อวันที่ 21 ธันวาคม ค.ศ. 1955 ในชื่อ ด็อยท์เชอฟลูคดีนสท์ เกเอ็มเบฮา ในช่วงแรก กรรมสิทธิ์ของสายการบินถูกแบ่งระหว่างนอร์ทด็อยท์เชอร์ล็อยท์, ฮัมบูร์กอเมริกาไลน์, ด็อยท์เชอลุฟท์ฮันซ่า และด็อยท์เชอบุนเดิสบาน ค็อนดอร์มีฐานการบินอยู่ที่ท่าอากาศยานแฟรงก์เฟิร์ต ต่อมาใน ค.ศ. 1961 สายการบินค็อนดอร์ได้เข้าควบคุมกิจการของค็อนดอร์-ลัฟท์รีเดไร ซึ่งเป็นคู่แข่งของบริษัทที่ก่อตั้งขึ้นใน ค.ศ. 1957
ทศวรรษต่อมาเป็นยุคที่ค็อนดอร์เติบโตอย่างก้าวกระโดด ระหว่าง ค.ศ. 1966 สายการบินได้เริ่มให้บริการเที่ยวบินระยะไกลเป็นครั้งแรก โดยเดินทางถึงจุดหมายปลายทางต่าง ๆ เช่น ไทย, ศรีลังกา, เคนยา และสาธารณรัฐโดมินิกัน ค็อนดอร์ยังเป็นสายการบินท่องเที่ยวรายแรกที่นำเครื่องบินโบอิง 747 มาประจำการใน ค.ศ. 1971 ซึ่งเป็นเครื่องบินโดยสารที่ใหญ่ที่สุดในโลก ณ เวลานั้น ใน ค.ศ. 1973 ฝูงบินของค็อนดอร์ประกอบด้วยเครื่องบินโบอิงทั้งหมด 14 ลำ ได้แก่ โบอิง 747 สองลำ, โบอิง 707 สองลำ, และโบอิง 727 สิบลำ
การขยายตัวและการปรับโครงสร้าง
ในช่วงต้นทศวรรษ 1990 บริษัท Südflug ซึ่งเป็นบริษัทในเครือของค็อนดอร์ ได้ผนวกกิจการเข้ากับบริษัทแม่ ในช่วง ค.ศ. 1990 ค็อนดอร์ได้ขยายการถือหุ้นในกิจการอื่น ๆ โดยเข้าถือหุ้น 50% ในซันเอกซ์เพรส ซึ่งเป็นสายการบินเช่าเหมาลำของตุรกี  ในช่วงเวลานี้สายการบินมีการเปลี่ยนแปลงฝูงบินครั้งใหญ่ สายการบินค็อนดอร์ได้นำโบอิง 757 และโบอิง 767 มาประจำการ; ด้วยห้องโดยสารแบบ 2 ชั้น ค็อนดอร์เป็นสายการบินท่องเที่ยวรายแรกที่ให้บริการชั้นโดยสารสองชั้น
ใน ค.ศ. 1996 เป็นวันครบรอบ 40 ปีของค็อนดอร์ฟลูคดีนสท์ เกเอ็มเบฮา; เพื่อเป็นการเฉลิมฉลองโอกาสนี้ เจมส์ ริซซี ศิลปินชาวอเมริกันได้ตกแต่งเครื่องบินโบอิง 757 ใหม่ให้เป็นงานศิลปะการบิน ในชื่อ"นกริซซี" ในช่วงครึ่งหลังของปีนั้น ค็อนดอร์ได้กลายเป็นลูกค้าเปิดตัวเครื่องบินโบอิง 757-300 โดยได้สั่งซื้อเครื่องบินรุ่นนี้ไป 12 ลำ
ในช่วง ค.ศ. 1998 ค็อนดอร์ได้ก่อตั้งค็อนดอร์เบอร์ลิน เกเอ็มเบฮา ซึ่งเป็นบริษัทในเครือที่ถือหุ้นทั้งหมดซึ่งมีสำนักงานใหญ่อยู่ที่ท่าอากาศยานเบอร์ลินเชอเนอเฟ็ลท์ สายการบินนี้เป็นสายการบินต้นทุนต่ำ โดยมีคู่แข่งหลักคือแอโรลอยด์และแอร์เบอร์ลิน ฝูงบินของค็อนดอร์เบอร์ลินจะประกอบด้วยแอร์บัส เอ320-200 สิบสองลำ; อากาศยานไอพ่นลำตัวแคบที่มีความก้าวหน้าที่สุด ณ เวลานั้น
การเปลี่ยนแปลงความเป็นเจ้าของ
ตั้งแต่ ค.ศ. 2000 เป็นต้นมา ทอมัสคุก เอจีและกลุ่มทอมัสคุกก็ค่อย ๆ เข้าซื้อหุ้นค็อนดอร์ที่ลุฟท์ฮันซ่าถือครองอยู่ ในช่วงนั้น ค็อนดอร์ ก็ได้เปลี่ยนจากการเป็นบริษัทในเครือของลุฟท์ฮันซ่า มาเป็นส่วนหนึ่งของทอมัสคุก (ร่วมกับทอมัสคุกแอร์ไลน์, ทอมัสคุกแอร์ไลน์ เบลเยียม, และ ทอมัสคุกแอร์ไลน์ สแกนดิเนเวีย) เริ่มต้นด้วยการเปลี่ยนชื่อเป็นทอมัสคุก โดยค็อนดอร์ เมื่อวันที่ 1 มีนาคม ค.ศ. 2003 ลวดลายเครื่องบินก็มีการเปลี่ยนแปลงเช่นกัน ค็อนดอร์ได้เปลี่ยนลวดลายใหม่ โดยมีโลโก้ของทอมัสคุกบริเวณหาง และมีชื่อของค็อนดอร์ในฟอนต์ของทอมัสคุกแอร์ไลน์ เมื่อวันที่ 23 มกราคม ค.ศ. 2004, ค็อนดอร์กลายเป็นส่วนหนึ่งของทอมัสคุก เอจีและกลับมาใช้ชื่อค็อนดอร์ ภายในเดือนธันวาคม ค.ศ. 2006 หุ้นของลุฟท์ฮันซาที่เหลืออยู่มีเพียงร้อยละ 24.9 เท่านั้น
กลุ่มทอมัสคุก: ตั้งแต่จุดสูงสุดจนถึงจุดจบ
เมื่อวันที่ 4 กุมภาพันธ์ ค.ศ. 2013 กลุ่มทอมัสคุกได้ประกาศว่า ทอมัสคุกแอร์ไลน์, ทอมัสคุกแอร์ไลน์ เบลเยียม และค็อนดอร์ จะผนวกกิจการเข้าด้วยกันเป็นสายการบินหนึ่งเดียวของกลุ่มทอมัสกรุ๊ป ในชื่อ ทอมัสคุกกรุ๊ปแอร์ไลน์ เมื่อวันที่ 1 ตุลาคม ค.ศ. 2013 ทอมัสคุกได้มีอัตลักษณ์องค์กรใหม่ เครื่องบินของสายการบินทอมัสคุกกรุ๊ปแอร์ไลน์มีโลโก้ใหม่: หัวใจซันนี่เพิ่มที่หางและทาสีใหม่ในโทนสีใหม่ของบริษัท สีเทา สีขาว และสีเหลือง บนเครื่องบิน หัวใจซันนี่ที่หางหมายถึงการเป็นสัญลักษณ์ของการรวมแบรนด์สายการบินและผู้ให้บริการทัวร์ภายในกลุ่มบริษัททอมัสคุกทั้งหมด หลังจากที่กลุ่มทอมัสกรุ๊ปเลิกกิจการแล้ว ในวันที่ 25 กันยายน ค.ศ. 2019 ค็อนดอร์ได้รับวงเงินสินเชื่อเพิ่มเติม 380 ล้านยูโรเพื่อให้บินต่อไปได้ ในวันเดียวกันนั้น ศาลแฟรงก์เฟิร์ตได้อนุมัติมาตรการคุ้มครองนักลงทุนเพื่ออนุญาตให้ปรับโครงสร้างบริษัท เมื่อวันที่ 1 ธันวาคม ค.ศ. 2019 เขตแฟรงก์เฟิร์ตให้สายการบินได้เปิดการดำเนินการอย่างเป็นทางการภายใต้มาตรา "Schutzschirmverfahren" (กระบวนการคุ้มครองป้องกัน) โดยมีผู้ชำระบัญชี Lucas Flöther โดยขอให้เจ้าหนี้ลงทะเบียนการเรียกร้องของพวกเขากับเขาภายในวันที่ 8 มกราคม ค.ศ. 2020
เมื่อวันที่ 24 มกราคม ค.ศ. 2020 ค็อนดอร์ประกาศว่า PGL Polish Aviation Group จะซื้อดอนดอร์ และคาดว่าจะปิดดีลได้ในเดือนเมษายน ค.ศ. 2020 เมื่อได้รับการอนุมัติการต่อต้านการผูกขาด ด้วยข้อตกลงนี้ คาดว่า PGL จะชำระคืนเงินกู้สะพานจากเยอรมนีเต็มจำนวน ค็อนดอร์จะยังคงดำเนินการต่อไปภายใต้แบรนด์และการจัดการปัจจุบันของพวกเขา อย่างไรก็ตาม ในวันที่ 2 เมษายน 2020 มีการประกาศว่าข้อตกลงในการขายกิจการให้กับล็อตโปแลนด์ล้มเหลว
ปัจจุบัน
เมื่อวันที่ 20 พฤษภาคม ค.ศ. 2021 แอทเทสเตอร์แคปิตอลได้เข้าซื้อหุ้น 51% ของสายการบิน โดยประกาศว่าจะจัดหาทุน 200 ล้านยูโร และจะจัดหาอีก 250 ล้านยูโรเพื่อปรับปรุงฝูงบินของค็อนดอร์ให้ทันสมัย ในเดือนกรกฎาคม ค.ศ. 2021 คณะกรรมาธิการยุโรปพบว่าชุดความช่วยเหลือที่รัฐเยอรมันเสนอให้ค็อนดอร์นั้น สอดคล้องกับกฎการช่วยเหลือของรัฐในสหภาพยุโรป การอนุมัติชุดความช่วยเหลือมูลค่ารวม 240 ล้านดอลลาร์สหรัฐ และการสนับสนุนการปรับโครงสร้าง 378.7 ล้านดอลลาร์สหรัฐเพื่อให้ค็อนดอร์กลับมาดำเนินงานได้
เมื่อวันที่ 28 กรกฎาคม ค.ศ. 2021 ค็อนดอร์ได้ประกาศสั่งซื้อแอร์บัส เอ330-900 จำนวน 16 ลำเพื่อทดแทนฝูงบินโบอิง 767-300อีอาร์ ที่ประจำการอยู่ในปัจจุบัน
ในเดือนเมษายน ค.ศ. 2022 ค็อนดอร์ได้ประกาศการเปลี่ยนอัตลักษณ์องค์กรใหม่ ซึ่งรวมถึงโลโก้ที่ได้รับการแก้ไขและลวดลายเครื่องบินใหม่ทั้งหมด ซึ่งประกอบด้วยแถบสีโดดเด่นที่โดดเด่นทั่วทั้งลำตัวเครื่องบิน แทนที่ลวดลายเดิมของทอมัสคุก
เมื่อวันที่ 25 กรกฎาคม ค.ศ. 2022 ค็อนดอร์ได้ประกาศสั่งซื้อแอร์บัส เอ320นีโอ จำนวน 13 ลำและแอร์บัส เอ321นีโอจำนวน 28 ลำ เพื่อทดแทนฝูงบินตระกูลแอร์บัส เอ320 และโบอิง 757-300 ที่มีอยู่เดิม
สำนักงานใหญ่
ค็อนดอร์มีสำนักงานใหญ่ที่น็อย-อีเซินบวร์ค ตั้งแต่ ค.ศ. 2020 โดยก่อนหน้านี้มีสำนักงานใหญ่อยู่ที่เค็ลสเตอร์บัค และแฟรงก์เฟิร์ต
ในเดือนมกราคม ค.ศ. 2010 ค็อนดอร์ได้เปิดสำนักงานใหญ่แห่งใหม่ ณ ขณะนั้นที่ Gateway Gardens ซึ่งเป็นอาคารสำนักงานในแฟรงก์เฟิร์ต ตรงข้ามบุนเดิสเอาโทบาน 3 จากท่าอากาศยานแฟรงก์เฟิร์ต มีพนักงาน 380 คนทำงานในอาคาร ก่อนที่จะมีการพัฒนาขึ้นใหม่ ที่ดินเหล่านี้เป็นที่อยู่อาศัยของครอบครัวที่ประจำการอยู่ที่ฐานทัพสหรัฐฯ Groß & Partner และ OFB Projektentwicklung พัฒนาอาคารงสำนักงานใหญ่ของค็อนดอร์และศูนย์ฝึกอบรมและการศึกษาพร้อมเครื่องจำลองการบิน และศูนย์ปฏิบัติการการบินของสายการบิน
ค็อนดอร์ เบอร์ลิน
เมื่อต้น ค.ศ. 1998 สายการบินค็อนดอร์ได้ก่อตั้งค็อนดอร์เบอร์ลิน เกเอ็มเบฮา มีสำนักงานใหญ่ตั้งอยู่ที่ท่าอากาศยานเบอร์ลินเชอเนอเฟ็ลท์ สายการบินลูกนี้ใช้รหัส ICAO CIB ค็อนดอร์ เบอร์ลินให้บริการเที่ยวบินในเส้นทางระยะสั้นและระยะกลางด้วยเครื่องบินแอร์บัส เอ320-200 จนกระทั่งผนวกกิจการเข้ากับบริษัทแม่เมื่อวันที่ 1 พฤษภาคม ค.ศ. 2013
จุดหมายปลายทาง
ค็อนดอร์มห้บริการเที่ยวบินไปยัง 81 จุดหมานปลายทางทั่วทั้งแอฟริกา, เอเชีย, อเมริกาเหนือ และแคริบเบียน
ข้อตกลงการบินร่วม
ณ เดือนกุมภาพันธ์ ค.ศ. 2023 ค็อนดอร์มีข้อตกลงการบินร่วมกับสายการบินดังต่อไปนี้: • แอร์บอลติก
• แอร์โดโลมีตี
• แอร์นอร์ท
• อะแลสกาแอร์ไลน์
• ออสเตรียนแอร์ไลน์
• โคปาแอร์ไลน์
• เช็กแอร์ไลน์
• เจ็ตบลู
• โกว์ลีญัสอาแอเรียส
• ลุฟท์ฮันซ่า
• ซันคันทรีแอร์ไลน์
• สวิสอินเตอร์เนชันแนลแอร์ไลน์
• โบลาริส
• เวสต์เจ็ต
ฝูงบินปัจจุบัน
ณ เดือนกุมภาพันธ์ ค.ศ. 2023 ค็อนดอร์มีเครื่องบินประจำการในฝูงบินดังนี้:
ชั้นธุรกิจ
ชั้นธุรกิจของค็อนดอร์จะมีให้บริการบนเครื่องบินแอร์บัส เอ330, และโบอิง 767 ทุกลำ ที่นั่งชั้นธุรกิจได้รับการผลิตโดยโซดิแอคแอโรสเปซ ซึ่งสามารถแปลงเป็นเตียงได้ 170 องศา โดยที่นั่งมีความยาว 180 เซนติเมตร (71 นิ้ว) และระยะห่างระหว่างที่นั่งมาตรฐาน (ในรูปแบบบินขึ้น) ที่ 60 นิ้ว (1,500 มม.) ที่นั่งมีช่องเสียบปลั๊กไฟและ USB รวมถึงหน้าจอความบันเทิงขนาด 15 นิ้ว (380 มม.)
ชั้นประหยัดพรีเมียม
รุ่นสำหรับการบินระยะไกล จะมีให้บริการบนเครื่องบินแอร์บัส เอ320, โบอิง 757, และโบอิง 767 ทุกลำ จะใช้ที่นั่งชั้นประหยัดปกติ ที่ผลิตโดย ZIM FLUGSITZ แต่จะมีพื้นที่วางขาเพิ่มขึ้น 15 เซนติเมตร (5.9 นิ้ว) (ระยะห่างระหว่างที่นั่ง 1 เมตร (3 ฟุต 3 นิ้ว))
ชั้นประหยัด
ชั้นประหยัดของค็อนดอร์ บนโบอิง 767-300อีอาร์จะมีระยะห่างระหว่างที่นั่ง 30 นิ้ว (760 มม.) และความกว้าง 17 นิ้ว (430 มม.) ที่นั่งตรงกลางกว้างกว่าที่นั่งที่ไม่ใช่ตรงกลางเล็กน้อย (2 นิ้ว (51 มม.))
เอลเกรโก
โดเมนิคอส เทโอโทโคพูลอส (Δομήνικος Θεοτοκόπουλος; Doménicos Theotokópoulos ; ค.ศ. 1541 – 7 เมษายน ค.ศ. 1614) หรือที่รู้จักกันอย่างกว้างขวางในชื่อ เอลเกรโก (El Greco; "ชาวกรีก") เป็นจิตรกร ประติมากร และสถาปนิกสมัยเรอเนซองซ์คนสำคัญของประเทศสเปนในคริสต์ศตวรรษที่ 16 และ 17 มีความเชี่ยวชาญทางการเขียนภาพสีน้ำมัน เอลเกรโกมักจะลงนามในภาพเขียนด้วยชื่อเต็มเป็นภาษากรีก
เอลเกรโกเกิดที่เกาะครีตซึ่งในสมัยนั้นเป็นส่วนหนึ่งของสาธารณรัฐเวนิสและเป็นศูนย์กลางของศิลปะไบแซนไทน์ยุคปลาย เอลเกรโกได้รับการฝึกฝนลักษณะศิลปะไบแซนไทน์ก่อนที่เดินทางไปเวนิสเมื่ออายุ 26 ปึเช่นเดียวกับศิลปินชาวกรีกคนอื่น ๆ ในปี ค.ศ. 1570 เอลเกรโกก็ย้ายไปโรมไปเปิดโรงฝึกงานและสร้างงานเขียน ระหว่างที่อยู่ในอิตาลี เอลเกรโกก็ปรับปรุงงานของตนเองโดยการใช้วิธีการเขียนภาพแบบลัทธิแมนเนอริสม์ (Mannerism) และเรอเนซองซ์อิตาลี
ในปี ค.ศ. 1577 เอลเกรโกก็ย้ายไปโตเลโดในประเทศสเปนซึ่งเป็นที่ที่เอลเกรโกอาศัยอยู่จนตลอดชีวิต ที่โตเลโด เอลเกรโกได้รับงานเขียนหลายชิ้นและเป็นที่สร้างผลงานที่รู้จักกันดีที่สุด
เอลเกรโกเป็นผู้ที่เป็นแนวทางต่อลัทธิแสดงพลังอารมณ์ (Expressionism) และลัทธิบาศกนิยม (Cubism) ในสมัยต่อมา นอกจากนั้นงานของเอลเกรโกยังมีแรงบันดาลใจต่อกวีและนักเขียนเช่น ไรเนอร์ มาเรีย ริลค์ (Rainer Maria Rilke) และนิคอส คาแซนท์ซาคิส (Nikos Kazantzakis) นักวิชาสมัยใหม่กล่าวว่าเอลเกรโกมีลักษณะเป็นตัวของตัวเองอย่างเด่นชัด จนไม่สามารถจัดเข้าอยู่ในกลุ่มศิลปะกลุ่มหนึ่งได้ งานที่เป็นลักษณะที่รู้จักกันคือรูปแบบที่สูงยาวอย่างบิดเบือนและการใช้สีหนักและจัดโดยผสมผสานระหว่างศิลปะไบแซนไทน์กับศิลปะตะวันตก
แหล่งข้อมูลอื่น
1541 1614
วันอับดุลกาเดร์ เจ๊ะมัน
รองศาสตราจารย์ ดร.วัน กาเดร์ เจ๊ะมาน หรือ วันอับดุลกาเดร์ เจ๊ะมัน หรือ มาฮาดี ดาโอ๊ะ มีชื่อจัดตั้งและชื่อเล่น หลายชื่ออาทิ กาเดร์ เจ๊ะมัน/ฟาเดร์ เจ๊ะแม/วันกาเดร์/ดร.ฟาเดร์ อุสมัน/กอเดร์ เจ๊ะมาน/มะห์ดี ดาอุด/เจ๊ะแม บินกาเดร์ มีศักดิ์เป็นหลานของนายอิซซุดดิน ประธานขบวนการแบ่งแยกรัฐปัตตานี (BIPP) อดีตรองศาสตราจารย์ประจำคณะรัฐศาสตร์ มหาวิทยาลัยอิสลามนานาชาติมาเลเซีย
ประวัติ
ในช่วงสงครามเย็นปี พ.ศ. 2515 - 2516 ได้รับหน้าที่หาข่าวจาก บก.333 จังหวัดอุดรธานี เพื่อส่งให้กับศูนย์ CIA จังหวัดสกลนคร
มีหน่วยงานหนึ่งส่งให้วันกาเดร์ไปศึกษาต่อที่รัฐปีนัง ประเทศมาเลเซีย ในปี พ.ศ. 2518 โดยจบการศึกษาระดับปริญญาโทสาขารัฐศาสตร์ (M.A. Political Science) ที่มหาวิทยาลัยวิทยาศาสตร์ (University of Science) ประเทศมาเลเซีย หลังจากนั้นได้ส่งเข้าทำงานเป็นอาจารย์สอนที่มหาวิทยาลัยดังกล่าว
ต่อมาได้รับทุนไปเรียนต่อปริญญาเอกต่อที่ประเทศออสเตรเลีย จนจบการศึกษาระดับปริญญาเอกสาขารัฐศาสตร์ (Ph.D. Political Science) จากมหาวิทยาลัยแห่งชาติออสเตรเลีย (The Australian National University) ประเทศออสเตรเลีย แล้วได้เข้าทำงานเป็นอาจารย์ในมหาวิทยาลัยของประเทศบรูไน
หลังจากการผ่าตัดหัวใจ วันกาเดร์ได้ย้ายกลับไปประเทศมาเลเซียอีกครั้ง โดยไปเป็นอาจารย์สอนหนังสืออยู่ที่มหาวิทยาลัยอิสลามระหว่างประเทศ (University Islam Antara Bangsa) ประเทศมาเลเซีย
ในวันที่ 9 มีนาคม พ.ศ. 2565 วันอับดุลกาเดร์ได้เสียชีวิตลงอย่างสงบ ณ กรุงกัวลาลัมเปอร์ ประเทศมาเลเซีย
วันกาเดร์และเบอร์ซาตู
เมื่อประเทศมาเลเซียมีคำสั่งให้ขบวนการแบ่งแยกดินแดนต่าง ๆ ก่อตั้งองค์กรหนึ่งขึ้นมาเพื่อเจรจากับประเทศไทย ขบวนการแบ่งแยกดินแดนหลายขบวนการได้ก่อตั้งองค์กรเบอร์ซาตู ขึ้นมา โดยเลือกให้วันกาเดร์ ตัวแทนจากขบวนการ BIPP เป็นหัวหน้า แต่วันกาเดร์ไม่สามารถบริหารเบอร์ซาตูได้ เพราะวันกาเดร์ไม่เป็นที่ไว้วางใจของขบวนการเหล่านั้น เนื่องด้วยนิสัยส่วนตัวและเบื้องหลังที่เคลือบแคลง
วันกาเดร์พร้อมภรรยาลี้ภัยในประเทศสวีเดนสองครั้ง ครั้งแรกเมื่อประเทศมาเลเซียจับผู้นำขบวนการพูโล 4 คนให้แก่ประเทศไทยในปี พ.ศ. 2531 ในการลี้ภัยครั้งแรกเขาป่วยเป็นโรคอัมพาต ต้องใช้ไม้เท้าตั้งแต่นั้นมา
ในการลี้ภัยครั้งที่สอง วันกาเดร์ได้ประกาศลาออกจากตำแหน่งประธานเบอร์ซาตู และได้ตกลงกับรัฐบาลไทยที่จะเป็นผู้ประสานให้ขบวนการแบ่งแยกดินแดนหยุดการต่อสู้แบบใช้กำลัง ผู้สังเกตการณ์บางคนออกความเห็นว่า การลี้ภัยครั้งที่สอง หลังจากการให้สัมภาษณ์ต่อ BBC ไม่ใช่การลี้ภัย แต่เป็นแผนงานของวันกาเดร์ในการที่จะปฏิบัติตามโครงการที่ได้ตกลงไว้กับประเทศไทยและประเทศมาเลเซีย ในช่วงที่วันกาเดร์พักอยู่ในแคมป์ผู้ลี้ภัยนั้น ทางการไทยและมาเลเซียก็ได้เข้าพบปะเขาหลายครั้ง วันกาเดร์เลือกไปประเทศสวีเดนเพราะเป็นประเทศที่มีพวกหัวหน้าของพวกแบ่งแยกดินแดนกลุ่มต่าง ๆ อาศัยอยู่ วันกาเดร์ได้ร่วมทำกิจกรรมกับจำเริญ เด่นอุดม เพื่อประชาสัมพันธ์เรื่องการต่อสู้ของชาวปัตตานี เช่นจัดสัมมนาในมหาวิทยาลัย และให้สัมภาษณ์แก่นักข่าว
พลเอกชวลิต ยงใจยุทธ คัดค้านอย่างรุนแรง ไม่ให้รัฐบาลไทยเจรจากับวันกาเดร์ เพราะเห็นว่าวันกาเดร์ นั้นไม่ใช่บุคคลที่สามารถแก้ปัญหาภาคใต้ได้ แต่ต่อมาวันกาเดร์ก็ยังอ้างว่าตนยังเป็นประธานเบอร์ซาตู แม้ว่ากลุ่มต่าง ๆ ไม่ยอมรับเขาอีกต่อไป ขบวนการบีอาร์เอ็นคองเกรสได้ประกาศลาออกอย่างเป็นทางการในปลายปี พ.ศ. 2549 ส่วนพูโลก็ได้ออกจากเบอร์ซาตูโดยปริยายตั้งแต่วันที่ 1 พ.ค. พ.ศ. 2548
วันกาเดร์กล่าวแก่ผู้สื่อข่าวอัลญะซีเราฮ์วันที่ 21 พฤศจิกายน พ.ศ. 2549 ว่า “เบอร์ซาตูในตอนนี้ประกอบด้วยกลุ่มต่างๆ 3 กลุ่ม คือกลุ่มบีไอพีพีของผม, กลุ่มพูโล และกลุ่มบีอาร์เอ็นโคออร์ดิเนต ในขณะที่กลุ่มบีอาร์เอ็นคองเกรส เพิ่งแยกตัวออกไปจากเบอร์ซาตูเมื่อไม่นานมานี้ เหตุอาจเป็นเพราะบีอาร์เอ็นคองเกรส ไม่เห็นด้วยกับแนวทางของกลุ่มที่เหลือที่พร้อมจะประนีประนอม พร้อมจะเจรจากับทางการไทย และคงเห็นว่าผมคงไม่มีประสิทธิภาพอีกต่อไปแล้ว” คำพูดดังกล่าวทำให้ขบวนการบีอาร์เอ็นโกรธเป็นอย่างยิ่ง ถึงขนาดกับออกฟัตวาว่าอนุมัติให้สังหารวันกาเดร์ได้ เพราะว่าวันกาเดร์อ้างว่าบีอาร์เอ็นโคออร์ดิเนตร่วมมือกับเขาทั้ง ๆ ที่ บีอาร์เอ็นโคออร์ดิเนตปฏิเสธที่จะร่วมมือกับเขามาตลอด อีกทั้งยังให้สัมภาษณ์ว่านักรบรุ่นใหม่ไม่ประสงค์การเจรจาประณีประนอม ชอบใช้กำลัง ซึ่งเป็นที่เข้าใจว่าหมายถึงกำลังพลของบีอาร์เอ็นโคออร์ดิเนตที่ชอบออกก่อกวนสร้างสถานการณ์ในภาคใต้ ก่อนหน้านั้นยังเคยให้สัมภาษณ์ว่าปอเนาะเป็นแหล่งฝึกหน่วยจรยุทธ ซึ่งก็เป็นการเผยความลับของขบวนการบีอาร์เอ็นโคออร์ดิเนตให้แก่รัฐบาลไทย
พาวเวอร์เรนเจอร์ มิสติกฟอร์ซ
พาวเวอร์เรนเจอร์ มิสติกฟอร์ซ (Power Rangers Mystic Force) 20 กุมภาพันธ์ถึงวันที่ 13 พฤศจิกายน ค.ศ. 2006 ได้ซื้อลิขสิทธิ์มาจาก มาจิเรนเจอร์
วันอับดุลกาเดร์ เจ๊ะมัน
วันกาเดร์และเบอร์ซาตู
วันกาเดร์พูดภาษามลายูปัตตานี แต่ไม่ค่อยถนัดภาษามลายู เขาใช้ภาษาไทยและภาษาอังกฤษในงานเขียน อย่างไรก็ตาม จำรูญ เด่นอุดม (นามปากกา อาริฟีน บินจิ) เห็นว่า เขาอ่อนด้อยภาษาไทย มีผลงานการศึกษาเปรียบเทียบเรื่องชนกลุ่มน้อยมุสลิมภาคใต้ของประเทศไทยกับชนกลุ่มน้อยมุสลิมโมโรในภาคใต้ของฟิลิปปินส์ (Muslim Separatism : The Moros of Southern Philippines and the Malays of Southern Thailand)
ทีบีเอสทีวี
สถานีโทรทัศน์ระบบแพร่สัญญาณโตเกียว หรือ ทีบีเอสทีวี เป็นสถานีโทรทัศน์ชั้นนำของเจแปน นิวส์ เน็ตเวิร์ค (JNN) ภายใต้การบริหารของทีบีเอสโฮลดิงส์ ซึ่งเป็นบริษัทสาขาของ JNN ในภูมิภาคคันโต
วันอับดุลกาเดร์ เจ๊ะมัน
วันกาเดร์และเบอร์ซาตู
มีผู้ตั้งข้อสังเกตว่าวันกาเดร์ น่าจะเป็นสมาชิกของ Freemasonry อันเป็นองค์กรที่ขัดแย้งกับความเชื่อถือของมุสลิมในสี่จังหวัดภาคใต้ แม้ว่าวันกาเดร์จะปรากฏตัวเป็นนักการเมืองเพื่อกู้ชาติมลายูปาตานี แต่วันกาเดร์ไม่เป็นที่ชื่นชมของประชาชนมุสลิมในสี่จังหวัดภาคใต้เลย หนึ่งอาจจะเป็นเพราะวันกาเดร์ไม่เป็นที่รู้จักสองผู้ที่รู้จักวันกาเดร์เห็นว่าวันกาเดร์มีรูปแบบการดำรงชีวิตแบบตะวันตก ไม่ได้เคร่งครัดในศาสนาอิสลาม จึงยากที่จะเป็นที่ยอมรับของประชาชน ชื่อของวันกาเดร์ไม่มีในบัญชีดำของรัฐบาลไทย วันกาเดร์สามารถเข้าออกประเทศไทยได้ตามปกติวิสัย
ทีบีเอสทีวี
ในวันที่ 24 พฤษภาคม 2017 ทีบีเอสทีวีและ 5 บริษัทสื่อรายใหญ่ (ทีวีโตเกียว, นิกเกอิ, วาอุวาอุ, เดนท์สุ และ ฮากุโฮโด) ได้ประกาศอย่างเป็นทางการว่าจะตั้งบริษัทใหม่ร่วมกันในเดือนกรกฎาคมเพื่อเปิดให้บริการวีดิโอออนไลน์แบบเสียค่าใช้จ่าย ในชื่อ "Premium Platform Japan" โดยมีทีบีเอสโฮลดิงส์เป็นผู้ถือหุ้นรายใหญ่สุด และประธานบริษัทที่มาจากทีบีเอสโฮลดิงส์ชื่อ ยาซูฮิโระ ทากัตสึนะ
แอนะล็อก
JORX–TV (นามเรียกขานเดิม: JOKR–TV) – ทีบีเอสทีวี (ชื่อเดิม: โตเกียวโฮโซ)
เครือข่าย
รายการของทีบีเอสทีวีจะออกอากาศในทุกสถานีโทรทัศน์ของเจแปน นิวส์ เน็ตเวิร์คทั่วประเทศ ได้แก่:
รายการโทรทัศน์
ด้านล่างนี้เป็นเพียงส่วนหนึ่งของรายการโทรทัศน์ที่ออกอากาศทางทีบีเอสทีวี
ซีเกมส์ 2007
กีฬาซีเกมส์ 2007 เป็นการแข่งขันกีฬา ซีเกมส์ ครั้งที่ 24 ซึ่งจัดขึ้นที่จังหวัดนครราชสีมา ระหว่างวันที่ 6 ถึง 15 ธันวาคม พ.ศ. 2550 การจัดการแข่งขันครั้งนี้ ถือเป็นหนึ่งในการเฉลิมพระชนมพรรษา 80 พรรษาของพระบาทสมเด็จพระมหาภูมิพลอดุลยเดชมหาราช บรมนาถบพิตร
กีฬาซีเกมส์ครั้งที่ 24 ถือเป็นการเป็นเจ้าภาพการแข่งขันครั้งที่ 6 ของประเทศไทย ตราสัญลักษณ์ ออกแบบโดย นายประสิทธิ์ นุ่นสังข์ กรมพัฒนาพลังงานทดแทนและอนุรักษ์พลังงาน กระทรวงพลังงาน
สถานที่จัดการแข่งขัน
จังหวัดหลักในการจัดการแข่งขันคือจังหวัดนครราชสีมา โดยใช้สนามกีฬาเฉลิมพระเกียรติ 80 พรรษา 5 ธันวา 2550 ที่สร้างขึ้นใหม่เป็นสนามกีฬาหลักในการแข่งขัน นอกจากนี้ยังมีการแข่งขันกีฬาหลายประเภทแยกย้ายกันไปจัดตามสนามกีฬาต่าง ๆ ในจังหวัดนครราชสีมา เช่น สนามกีฬาเทศบาลนคร นครราชสีมา สนามกีฬาของมหาวิทยาลัยวงษ์ชวลิตกุลสนามกีฬามหาวิทยาลัยราชภัฏนครราชสีมา หรือสนามกีฬาของมหาวิทยาลัยเทคโนโลยีสุรนารี เป็นต้น
การแข่งขันกีฬาบางประเภทจะใช้สนามของการกีฬาแห่งประเทศไทย ในกรุงเทพมหานคร และสนามกีฬาเฉลิมพระเกียรติ สมเด็จพระนางเจ้าพระบรมราชินีนาถ 60 พรรษา จังหวัดปทุมธานี สำหรับกีฬาทางน้ำจะจัดแข่งขันที่เมืองพัทยา
ประเทศที่เข้าร่วม
ประเทศที่เข้าร่วมกีฬาซีเกมส์ 2007 มีทั้งหมด 11 ประเทศ ซึ่งเป็นชาติสมาชิกของสหพันธ์กีฬาซีเกมส์
ชนิดกีฬา
ผลสรุปล่าสุดจากการประชุมของมนตรีซีเกมส์มีความเห็นว่าจะจัดการแข่งขัน 43 ชนิดกีฬา 485 เหรียญทอง ดังนี้
กีฬาสาธิต
สัญลักษณ์อย่างเป็นทางการ
สัญลักษณ์การแข่งขัน ออกแบบโดย คุณประสิทธิ์ นุ่นสังข์ กรมพัฒนาพลังงานทดแทนและอนุรักษ์พลังงาน ออกแบบเป็นรูปทรงปราสาทหินพิมาย ของ จ.นครราชสีมา พร้อมรูปเรือใบ 3 ลำ สื่อความหมายในเรื่องของความก้าวหน้า การผสานวัฒนธรรม และ เทคโนโลยีของประเทศไทย ส่วนของใบเรือใบแรก ได้จัดวางสัญลักษณ์ห่วงวงกลมของสหพันธ์กีฬาซีเกมส์ สื่อถึงความสัมพันธ์ทางด้านการกีฬาของประชาชาติในภูมิภาคเอเชียอาคเนย์
รูปทรงปรางค์ของปราสาทหินพิมาย แสดงถึงความล้ำค่าของ จ.นครราชสีมา และความภาคภูมิใจ ของคนในจังหวัด ตราสัญลักษณ์นี้ ผู้ออกแบบยังได้แรงบันดาลใจ จากการเฉลิมฉลองโอกาสมหามงคล เฉลิมพระชนมพรรษา 80 พรรษา วันที่ 5 ธันวาคม 2550 และการที่ปีนี้เป็นโอกาสครบรอบ 40 ปี ที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงชนะเลิศการแข่งขัน กีฬาเรือใบ ประเภท OK ในการแข่งขันกีฬาแหลมทอง (ชื่อเดิมของกีฬาซีเกมส์) ในการแข่งขัน ครั้งที่ 4 ที่ประเทศไทยเป็นเจ้าภาพ เมื่อปี พ.ศ. 2510
สีเหลืองที่ใช้ เป็นสีของวันพระราชสมภพ (วันจันทร์) ของพระบาทสมเด็จพระมหาภูมิพลอดุลยเดชมหาราช บรมนาถบพิตร การใช้สี เหลือง แดง และ น้ำเงิน ประกอบกันเพราะต่างก็เป็นแม่สีตามทฤษฎีสี สื่อความหมายถึงกีฬาของชาวเอเชียอาคเนย์ที่ก่อเกิด เอกภาพ สัมพันธภาพ และมิตรภาพที่ดีต่อกัน
สัญลักษณ์นำโชค
เป็นรูปแมวสีสวาดกำลังเป่าแคน มีผ้าขาวม้าสีสันสดใสแบบชาวอีสานคาดที่พุง และตราสัญลักษณ์ซีเกมส์ครั้งที่ 24 อยู่ที่แขนเสื้อ ออกแบบภาพตัวนำโชคโดย นายสะอาด จอมงาม ชาวจังหวัดเชียงใหม่
แมวสีสวาด มีถิ่นกำเนิดที่อำเภอพิมาย จังหวัดนครราชสีมา ซึ่งเป็นจังหวัดหลักของการแข่งขันครั้งนี้ ชาวไทยเชื่อกันว่า เป็นสัตว์ที่แสดงถึงความมั่งคั่ง อุดมสมบูรณ์ นำโชคลาภ และความเป็นสิริมงคล มาสู่ผู้เลี้ยงดูและผู้พบเห็น นอกจากนี้ ยังแสดงถึงเอกลักษณ์ไทย ซึ่งเป็นที่รู้จักไปทั่วโลก
สำหรับชื่อของแมวสัญลักษณ์นำโชคเพศผู้ตัวนี้ มีชื่อว่า แคน แปลว่า ความสามารถ สื่อความหมายถึง การส่งแรงใจให้นักกีฬาทุกชาติที่ร่วมแข่งขัน ให้สามารถคว้าเหรียญทองได้สำเร็จ ถือเป็นชื่อสั้น ออกเสียงง่าย อีกทั้งพ้องเสียงกับชื่อเครื่องดนตรีประจำภาคอีสานด้วย สำหรับผู้ตั้งชื่อสัญลักษณ์นำโชคตัวนี้ คือ เด็กหญิงปิยะธิดา ศรีวิมล อายุ 8 ปี ชาวจังหวัดนนทบุรี
เพลงประจำการแข่งขัน
นายมนต์ชีพ ศิวะสินางกูร หรือ ครูเป็ด นักแต่งเพลงชื่อดัง ได้แต่งเพลงที่ใช้ในการแข่งขันกีฬาซีเกมส์ ครั้งที่ 24 นี้ มีทั้งหมด 3 เพลง คือ
ผู้ให้การสนับสนุน
ภาครัฐ
ภาคเอกชน
สิทธิการออกอากาศ
สำหรับการถ่ายทอดสดการแข่งขันทางสถานีโทรทัศน์หลัก (ฟรีทีวี) โดยหมุนเวียนการถ่ายทอดสด และ การถ่ายทอดสดทุกรอบจะไม่มีโฆษณาคั่น และ เสนอเทปสรุปผลการแข่งขันรายวันในเวลา 22.45-23.45 น. ทาง สทท.11 ส่วนสถานีวิทยุโทรทัศน์ช่องอื่น ๆ จะทำการบันทึกเทปสรุปผลการแข่งขันเพื่อนำเผยแพร่ในภาคข่าวกีฬาของแต่ละช่องทุกวัน
เช็งยาง เจ-6
เช็งยาง เจ-6 (Shenyang J-6; 歼-6; Farmer) เช็งยางเจ-6 เป็นเครื่องบินแบบ มิก-19 ที่ถูกสร้างโดยโรงงานสร้างอากาศยานแห่งสาธารณรัฐประชาชนจีน มิก-19 ซึ่งเป็นต้นแบบของ เจ6 เป็นเครื่องบินเจ๊ตความเร็วเหนือเสียงแบบแรกของสหภาพโซเวียต
รายชื่อวงศ์ของแมงมุม
รายชื่อวงศ์ของแมงมุม (Lists of Spider's Family) รายชื่อต่อไปนี้เป็นวงศ์ของแมงมุมที่ปรากฏอยู่ทั่วทุกมุมโลก โดยเรียงลำดับตามอักษรละติน ซึ่งมีอยู่ประมาณ 107 วงศ์ ประมาณ 40,000 สปีชีส์ ซึ่งวงศ์ที่ปรากฏและบันทึกไว้ตามการจัดลำดับในระบบอนุกรมวิธานมีดังต่อไปนี้ ในเดือนธันวาคม พ.ศ. 2561 จากการรวบรวมข้อมูลมีแมงมุมในโลกนี้ที่ได้บันทึกไว้ในอนุกรมวิธานจำนวน 47,876 สปีชีส์ และในเดือนพฤษภาคม พ.ศ. 2562 มีระบุจำนวนสปีชีส์ไว้ที่ 48,225 สปีชีส์
A
ประกอบด้วยวงศ์ของแมงมุมทั้งหมด 13 วงศ์
B
ประกอบด้วยวงศ์ของแมงมุมทั้งหมด 1 วงศ์
C
ประกอบด้วยวงศ์ของแมงมุมทั้งหมด 11 วงศ์
D
ประกอบด้วยวงศ์ของแมงมุมทั้งหมด 7 วงศ์
F
ประกอบด้วยวงศ์ของแมงมุมทั้งหมด 1 วงศ์
G
ประกอบด้วยวงศ์ของแมงมุมทั้งหมด 3 วงศ์
H
ประกอบด้วยวงศ์ของแมงมุมทั้งหมด 6 วงศ์
I
ประกอบด้วยวงศ์ของแมงมุมทั้งหมด 1 วงศ์
L
ประกอบด้วยวงศ์ของแมงมุมทั้งหมด 6 วงศ์
M
ประกอบด้วยวงศ์ของแมงมุมทั้งหมด 9 วงศ์
N
ประกอบด้วยวงศ์ของแมงมุมทั้งหมด 3 วงศ์
O
ประกอบด้วยวงศ์ของแมงมุมทั้งหมด 5 วงศ์
P
ประกอบด้วยวงศ์ของแมงมุมทั้งหมด 14 วงศ์
S
ประกอบด้วยวงศ์ของแมงมุมทั้งหมด 12 วงศ์
T
ประกอบด้วยวงศ์ของแมงมุมทั้งหมด 12 วงศ์
U
ประกอบด้วยวงศ์ของแมงมุมทั้งหมด 2 วงศ์
V
ประกอบด้วยวงศ์ของแมงมุมทั้งหมด 1 วงศ์
X
ประกอบด้วยวงศ์ของแมงมุมทั้งหมด 1 วงศ์
Z
ประกอบด้วยวงศ์ของแมงมุมทั้งหมด 2 วงศ์
หยุด แสงอุทัย
ศาสตราจารย์พิเศษ ดร. หยุด แสงอุทัย (8 เมษายน พ.ศ. 2451 — 30 ธันวาคม พ.ศ. 2522 ) อดีตเลขาธิการคณะกรรมการกฤษฎีกาและอาจารย์คณะนิติศาสตร์ ซึ่งได้รับการยกย่องว่าเป็นปรมาจารย์ทางสาขาวิชานิติศาสตร์ท่านหนึ่งของประเทศไทย
ศาสตราจารย์พิเศษ หยุด แสงอุทัย (นามเดิม สายหยุด แสงอุทัย) หรือ ศาสตราจารย์พิเศษ ดร. หยุด แสงอุทัย เกิดที่อำเภอบางกอกน้อย จังหวัดธนบุรี เป็นบุตรของ นายจ๋าย กับนางนุ่ม แสงอุทัย สมรสกับนางบุหงา แสงอุทัย มีธิดา 2 คนคือแพทย์หญิงณัฐวดี แสงอุทัย สไตนเฮาส์ และนางสาวใจงาม แสงอุทัย
ท่านถึงแก่อนิจกรรม ณ โรงพยาบาลธนบุรี กรุงเทพมหานคร เมื่อวันที่ 30 ธันวาคม พ.ศ. 2522 สิริอายุได้ 71 ปี 8 เดือน 22 วัน
ประวัติการรับราชการ
นอกจากนี้ศาสตราจารย์พิเศษ ดร. หยุด แสงอุทัย ยังได้รับราชการพิเศษเป็นกรรมการในส่วนราชการต่างๆ และมีประวัติการทำงานนอกราชการเฉพาะที่สำคัญ ดังนี้
ประวัติในทางวิชาการ
ศาสตราจารย์พิเศษ ดร. หยุด แสงอุทัย เป็นผู้ที่มีบทบาทสำคัญในการร่าง และตรวจชำระสะสางหรือปรับปรุงประมวลกฎหมายอาญา ประมวลกฎหมายแพ่งและพาณิชย์ ประมวลกฎหมายวิธีพิจารณาความอาญา และกฎหมายอื่นๆ ของไทยเป็นจำนวนมาก ท่านจึงได้รับการยอมรับอย่างมากในทางวิชาการ ให้เป็นผู้บรรยายวิชากฎหมายของสำนักอบรมศึกษากฎหมายแห่งเนติบัณฑิตยสภา และสถาบันการศึกษาอื่นๆ ในลักษณะวิชาต่างๆ แทบทุกแขนง และที่มีชื่อเสียงมาก คือ กฎหมายรัฐธรรมนูญและกฎหมายอาญา ซึ่งท่านได้รับตำแหน่งและเกียรติคุณทางวิชาการที่สำคัญ ดังนี้
ศาสตราจารย์พิเศษ ดร. หยุด แสงอุทัย ได้แต่งตำราวิชากฎหมายเอาไว้ถึง 32 เล่ม บทความในทางกฎหมายประมาณ 50 บทความ และบันทึกท้ายคำพิพากษาศาลฎีกาอีกประมาณ 200 เรื่อง ซึ่งหลายเล่มได้รับการยกย่องให้เป็นมาตรฐานทางวิชาการและใช้ในการเรียนการสอนจนถึงปัจจุบัน ดู ข้อมูลจากสำนักหอสมุด มหาวิทยาลัยธรรมศาสตร์
ความเป็นอิสระทางวิชาการ
ศาสตราจารย์พิเศษ ดร. หยุด แสงอุทัย เป็นผู้ที่กล้าแสดงความคิดเห็นทางวิชาการของตนผ่านทางช่องทางต่างๆ เสมอ และเป็นผู้ที่สนับสนุนให้นักศึกษากฎหมายมีความคิดเห็นเป็นของตัวเอง อันจะทำให้วิชาการทางนิติศาสตร์มีความเจริญก้าวหน้า ไม่หยุดอยู่กับที่
ซึ่งการแสดงความคิดเห็นทางวิชาการอย่างตรงไปตรงมาของศาสตราจารย์พิเศษ ดร. หยุด โดยเฉพาะอย่างยิ่งความคิดเห็นทางวิชาการเกี่ยวกับสถาบันพระมหากษัตริย์ ทำให้ท่านต้องประสบกับมรสุมในชีวิตเสียเองระหว่างที่ดำรงตำแหน่งเลขาธิการคณะกรรมการกฤษฎีกา ในสมัยจอมพล ป. พิบูลสงครามเป็นนายกรัฐมนตรี ท่านถูกกล่าวหาว่า หมิ่นพระบรมเดชานุภาพ จากศัตรูทางการเมืองของจอมพล ป. พิบูลสงคราม ซึ่งเป็นผู้บังคับบัญชาของศาสตราจารย์พิเศษ ดร.หยุด โดยอ้างอิงจากบทความเรื่อง “อำนาจและความรับผิดชอบในระบอบประชาธิปไตย” ที่ท่านนำมาอ่านออกอากาศทางวิทยุกระจายเสียงของกรมประชาสัมพันธ์ เมื่อวันที่ 7 กุมภาพันธ์ 2499 ซึ่งใจความส่วนที่มีปัญหาคือ “องค์พระมหากษัตริย์ไม่พึงตรัสสิ่งใด ที่เป็นปัญหาหรือเรื่องราวเกี่ยวกับเศรษฐกิจ การเมือง หรือทางสังคมของประเทศโดยไม่มีรัฐมนตรีในคณะรัฐบาล เป็นผู้รับสนองพระบรมราชโองการ” โดยข้อความในตอนนี้ได้มีผู้นำไปโยงว่าเป็นปฏิกิริยาหลังจากการพระราชทานพระราชดำรัสของพระบาทสมเด็จพระเจ้าอยู่หัวในวันกองทัพบกไทย เมื่อวันที่ 25 มกราคม 2499 ใจความตอนหนึ่งว่า “ให้ทหารรู้จักหน้าที่ในความเป็นทหาร ทหารไม่บังควรเล่นการเมือง” ที่มีผู้มองว่าเป็นพระราชวิจารณ์ต่อคณะรัฐบาลในขณะนั้น อย่างไรก็ตาม ศาสตราจารย์พิเศษ ดร.หยุด แสงอุทัย ได้ยืนยันถึงความบริสุทธิ์ใจของท่านว่า “ถึงแม้ขณะนี้ผมก็ยังยืนยันว่าผมไม่ผิด ผมพูดตามหลักวิชาการ และเคยพูดแบบนี้ทางวิทยุกระจายเสียงมา ๗ ครั้งแล้ว เช่น ในวันเฉลิมพระชนมพรรษา วันฉัตรมงคล มีข้อความคล้ายคลึงกัน แต่ก็ไม่เห็นมีเรื่องอะไรแต่คราวนี้กลับเป็นเรื่องเป็นราวใหญ่โตไปได้ .... ส่วนที่ว่าผมกำลังรวบรวมหลักฐานที่จะฟ้องคุณสงวนและหนังสือพิมพ์ที่ลงข่าว เรื่องนี้นะหรือ ตราบใดที่ผมยังเป็นข้าราชการอยู่ ตราบนั้นผมจะไม่ฟ้องใครในฐานหมิ่นประมาทเลยเป็นอันขาด เพราะผมถือว่าใครทำดีทำชั่วคนเขารู้เอง สำหรับเรื่องที่ว่าผมหมิ่นพระมหากษัตริย์นั้น ผมสู้เต็มที่ ผมก็เป็นคนที่รักในหลวงคนหนึ่งเหมือนกัน เพราะผมรักพระองค์ท่าน ผมจึงไม่ต้องการให้ใครเอาในหลวงเป็นเครื่องมือ” ดู ["หนังสือพิมพ์ประชาธิปไตย วันที่ 16 กุมภาพันธ์ พ.ศ. 2499"]
จากบทความนั้นเอง สงวน ศิริสว่าง ส.ส.เชีงใหม่ จึงได้ทำหนังสือถึงอธิบดีกรมตำรวจให้ดำเนินคดีกับ ศ.พิเศษ หยุด แต่ก็ไม่ได้มีการดำเนินคดีแต่อย่างใด
แม้ว่าศาสตราจารย์พิเศษ ดร.หยุด แสงอุทัย จะถูกโจมตีจากผู้ที่ไม่หวังดีเพราะได้แสดงความคิดเห็นทางวิชาการเกี่ยวกับสถาบันพระมหากษัตริย์ แต่ท่านก็ยังคงยืนยันความคิดเห็นเดิม ในหลักการ “The King Can Do No Wrong” ซึ่งปรากฏในคำอธิบายรัฐธรรมนูญแห่งราชอาณาจักรไทย พ.ศ. 2511 และคำอธิบายธรรมนูญการปกครองราชอาณาจักรไทย พ.ศ. 2515 ที่ท่านได้แต่งขึ้น
เมแทบอลิซึมของโปรตีน
เมแทบอลิซึมของโปรตีน (protein metabolism) ประกอบด้วย ขบวนการทางชีวเคมีต่าง ๆ ซึ่งเกี่ยวข้องกับการสังเคราะห์โปรตีนและกรดอะมิโน และการสลายโปรตีนโดยแคแทบอลิซึม
การสลายโปรตีน
แคแทบอลิซึมของโปรตีนเป็นขบวนการซึ่งโปรตีนถูกสลายเป็นกรดอะมิโน เรียกว่า การสลายโปรตีน และต่อเนื่องไปยังการย่อยสลายกรดอะมิโน
แหล่งข้อมูลอื่น
Bílkovina
สมาคมฟุตบอลอุรุกวัย
สมาคมฟุตบอลอุรุกวัย (Asociación Uruguaya de Fútbol, AUF) เป็นสมาคมฟุตบอลในประเทศอุรุกวัย ดูแลการแข่งขันฟุตบอลลีกปริเมราดิบิซิออน รวมถึงฟุตบอลทีมชาติอุรุกวัย มีสำนักงานตั้งอยู่ที่กรุงมอนเตวิเดโอ ก่อตั้งเมื่อวันที่ 30 มีนาคม ค.ศ. 1900 โดยเข้าร่วมสหพันธ์ฟุตบอลนานาชาติ เมื่อปี ค.ศ. 1923 และเข้าร่วมกับสมาพันธ์ฟุตบอลอเมริกาใต้ เมื่อปี ค.ศ. 1916
ดอน ดอน ลาปุส
ดอนดอน ลาปุส (Dondon Lapuz) นักมวยสากลชาวฟิลิปปินส์ สถิติการชก 43 ครั้ง ชนะ 11 (น็อค 7) แพ้ 32
สพันจ์บ็อบ สแควร์แพนส์
สปอนจ์บ็อบ สแควร์แพ้นท์ (SpongeBob SquarePants) เป็นการ์ตูนทีวีแอนิเมชันของประเทศสหรัฐอเมริกา ออกอากาศครั้งแรกเมื่อวันที่ 1 พฤษภาคม พ.ศ. 2542 และภายหลังได้เกิดการทำเป็นภาพยตร์ เกม ตุ๊กตา ฯลฯ โดยการ์ตูนในประเทศไทย ฉายทางทรูวิชั่นส์ ช่อง ทรู สปาร์ค และช่อง นิคคาโลเดียน ช่อง 452 ช่องแก๊งการ์ตูน และปัจจุบันก็ลงให้รับชมผ่าน เน็ตฟลิกซ์ และช่อง ตูนนี่(Toonee) ในปัจจุบัน
สถานที่ตั้ง
ฉากในซีรีส์นี้เกิดขึ้นในเมืองแฟนตาซีใต้น้ำที่ชื่อว่า Bikini Bottom ซึ่งตั้งอยู่ในมหาสมุทรแปซิฟิกใต้แนวปะการังที่แท้จริงที่เรียกว่า Bikini Atoll
ผู้อยู่อาศัยในเมืองใต้น้ำส่วนใหญ่เป็นปลาหลากสีสันที่อาศัยอยู่ในอาคารที่ทำจากปล่องไฟของเรือ และใช้ "โบ๊ทโมบิล" ซึ่งเป็นรถรูปเรือซึ่งเป็นพาหนะหลักในการคมนาคมของชาวเมือง ยานพาหนะปรากฏตัวครั้งแรกในตอน "Reef Blower" และในหลายๆ ตอน มักเกี่ยวข้องกับ Mrs. Puff และโรงเรียนสอนพายเรือของเธอ สถานที่ที่เกิดซ้ำใน Bikini Bottom ได้แก่ บ้านใกล้เคียงของ SpongeBob, Patrick และ Squidward; ร้านอาหารสองแห่งที่แข่งขันกันคือ Krusty Krab และ Chum Bucket; โรงเรียนสอนพายเรือของ Mrs. Puff ซึ่งเปิดสอนการแล่นเรือใบพร้อมประภาคารที่จมอยู่ใต้น้ำ ทรีโดม กรงกระจกเติมออกซิเจนที่แซนดี้อาศัยอยู่ Shady Shoals Rest Home; ทุ่งหญ้าทะเลที่เรียกว่าทุ่งแมงกะพรุน และกูลากูน
เมื่อ ทีมงานของสพันจ์บ็อบเริ่มการผลิตในตอนนำร่องของซีรีส์ พวกเขาได้รับมอบหมายให้ออกแบบที่ตั้งโกดัง ซึ่งใช้ซ้ำแล้วซ้ำเล่า ซึ่งฉากส่วนใหญ่จะเป็นฉากเหมือนครัสตี้ แครบ และบ้านสับปะรดของสพันจ์บ็อบ  291/5000 แนวคิดคือ "เก็บทุกอย่างที่เกี่ยวข้องกับทะเล" ดังนั้นทีมงานจึงใช้เชือก ไม้กระดาน ล้อ แห สมอเรือ แผ่นหม้อน้ำ และตะปูจำนวนมากเพื่อสร้างบริบทของรายการ การเปลี่ยนฉากระหว่างฉากจะถูกทำเครื่องหมายด้วยฟองอากาศที่เต็มหน้าจอ พร้อมกับเสียงของน้ำที่ไหล
ซีรีส์นี้ใช้ "ดอกไม้บนท้องฟ้า" เป็นพื้นหลังของฉากหลัก เมื่อผู้ออกแบบฉากของซีรีส์ถูกถาม Kenny Pittenger ว่าพวกมันคืออะไร เขาตอบว่า "ในทางหนึ่ง พวกมันดูเหมือนเมฆ แต่เนื่องจากการแสดงเกิดขึ้นใต้น้ำ พวกมันจึงเป็นจริง มันไม่ใช่เมฆจริงๆ เนื่องจากของ tiki ในการแสดง พื้นหลังมีลวดลายอย่างหนักโดยศิลปิน" [  Pittenger กล่าวว่าดอกไม้บนท้องฟ้ามีไว้เพื่อกระตุ้นรูปลักษณ์ของเสื้อฮาวายในการพิมพ์ลายดอกไม้"
กำลังแยกชัด
กำลังแยกชัด (resolving power) อาจหมายถึง
หลวงอธึกเทวเดช (บุญเจียม โกมลมิศร์)
พลอากาศเอก หลวงอธึกเทวเดช (บุญเจียม โกมลมิศร์) เป็นอดีตผู้บัญชาการทหารอากาศ และอดีตรัฐมนตรีแห่งคณะรัฐมนตรีไทย คณะที่ 10 ผู้มีบทบาทสำคัญในกรณีพิพาทอินโดจีน
หวัง ไหลชุน
หวัง ไหลชุน (, Grace Wang เกิด พ.ศ. 2509 หรือ 2510) มหาเศรษฐินีชาวจีนสัญชาติฮ่องกง เป็นประธานและผู้ร่วมก่อตั้งบริษัทผู้ผลิตอุปกรณ์อิเล็กทรอนิกส์ Shenzhen Luxshare Precision Industry Co., Ltd (深圳立讯精密工业股份有限公司) หรือที่รู้จักในชื่อ Luxshare-ICT (立讯精密) ซึ่งจัดตั้งขึ้นในเดือนพฤษภาคม พ.ศ. 2547 ในนครตงกว่าน ประเทศจีน โดยบริษัทรับออกแบบและผลิตสายสัญญาณคอมพิวเตอร์ นอกจากนี้บริษัทยังเป็นผู้ประกอบชิ้นส่วนรายหลักของผลิตภัณฑ์แอร์พอดของบริษัทแอปเปิล และบริษัทได้จดทะเบียนซื้อขายหลักทรัพย์ในกระดาน SME ของตลาดหลักทรัพย์เชินเจิ้นใน พ.ศ. 2553
หลังจากจบการศึกษาจากโรงเรียนมัธยมต้นใน พ.ศ. 2531 เธอเข้าร่วมโรงงานผลิตอุปกรณ์เชื่อมต่ออิเล็กทรอนิกส์ใต้น้ำสำหรับงานทางทะเลของบริษัทฟ็อกซ์คอนน์ ในเชินเจิ้นในตำแหน่งพนักงานในสายการผลิต และต่อมาได้เลื่อนตำแหน่งเป็นหัวหน้าแผนก ในปี 2542 เธอลาออกจากฟ็อกซ์คอนน์แล้วร่วมกับหวัง ไหลเชิง (王来生) น้องชาย เข้าซื้อบริษัท Hong Kong Luxshare ต่อมาในปี 2547 จึงทำการก่อตั้งบริษัท Luxshare Precision Industry ซึ่งเธอดำรงตำแหน่งประธานบริษัท และน้องชายทำหน้าที่เป็นรองประธาน ในช่วงแรกดำเนินการผลิตตามคำสั่งจากบริษัทฟ็อกซ์คอนน์เป็นหลัก จนเมื่อต้นปี 2553 ได้ปรับเป้าหมายทางธุรกิจเป็นดำเนินการผลิตอุปกรณ์เชื่อมต่อซึ่งเป็นสินค้าของตนเอง
หลวงอธึกเทวเดช (บุญเจียม โกมลมิศร์)
ประวัติ
วันที่ 13 พฤศจิกายน พ.ศ. 2483 มีพระบรมราชโองการโปรดเกล้าโปรดกระหม่อมตั้งหลวงอธึกเทวเดช รองผู้บัญชาการทหารอากาศ มาเป็นแม่ทัพอากาศ เพื่อเตรียมการกรณีพิพาทอินโดจีน
หวัง ไหลชุน
ใน พ.ศ. 2564 เธอเป็นผู้หญิงที่ร่ำรวยที่สุดอันดับสองของจีนตามรายงานของหนังสือพิมพ์ ไชน่าเดลี
หลวงอธึกเทวเดช (บุญเจียม โกมลมิศร์)
กรณีพิพาทอินโดจีน
ในกรณีพิพาทอินโดจีน เมื่อครั้งที่ประเทศฝรั่งเศสเป็นฝ่ายเริ่มการโจมตี หลวงอธึกเทวเดชได้ทำหน้าที่เป็นแม่ทัพอากาศ เพื่อป้องกันภัยทางอากาศและสนับสนุนกำลังภาคพื้นดิน และได้รับชัยชนะในวันที่ 27 เมษายน พ.ศ. 2484 โดยประเทศไทยได้ดินแดนที่เคยเสียไปคืนมาบางส่วน
ในปี พ.ศ. 2484 ประเทศไทยได้รับ 4 จังหวัด ประกอบด้วย จังหวัดนครจัมปาศักดิ์, จังหวัดลานช้าง, จังหวัดพระตะบอง และจังหวัดพิบูลสงคราม หลังจากการเจรจาระหว่างประเทศญี่ปุ่นกับประเทศฝรั่งเศสที่กรุงโตเกียว ซึ่งหนังสือเล่าความหลังครั้งสงคราม ของโกวิท ตั้งตรงจิตร ได้ระบุว่า จังหวัดพระตะบอง เดิมเป็นเมืองพระตะบองของเขมร แล้วมีการตั้งชื่อ "อำเภออธึกเทวเดช" เมื่อครั้งที่ไทยได้จังหวัดพระตะบอง ตามชื่อของพลอากาศเอกหลวงอธึกเทวเดช ทว่า ก็ต้องคืน 4 จังหวัดดังกล่าวให้แก่ฝรั่งเศส เนื่องด้วยฝ่ายสัมพันธมิตรเป็นฝ่ายชนะสงครามโลกครั้งที่สอง หลังจากไทยปกครอง 4 จังหวัดดังกล่าวได้ 5 ปี 4 เดือน 1 วัน
รัฐมนตรี
หลวงอธึกเทวเดช (บุญเจียม โกมลมิศร์) เป็นมิตรสหายของสมาชิกแกนนำคณะราษฎรที่เข้าร่วมคณะรัฐบาล โดยในวันที่ 10 มีนาคม พ.ศ. 2485 มีการแต่งตั้งให้เขาเป็นรัฐมนตรีของคณะรัฐมนตรีไทย คณะที่ 10 ทว่าภายหลัง เขาได้ถวายบังคมลาออกจากตำแหน่งเมื่อวันที่ 14 เมษายน พ.ศ. 2486
มาริอา เตเรซาแห่งสเปน
มาริอา เตเรซาแห่งสเปน หรือ มารี แตเรสแห่งออสเตรีย เป็นสมเด็จพระราชินีแห่งฝรั่งเศสและ สมเด็จพระราชินีแห่งนาวาร์ ในพระเจ้าหลุยส์ที่ 14 แห่งฝรั่งเศส
ครั้งเมื่อ พระเจ้าหลุยส์ที่ 14 แห่งฝรั่งเศส ออกรบกับ วิลเลียมแห่งออเรนจ์ ฮอลแลนด์ พระราชินีมารีทรงต้องปกครองพระราชวังแวร์ซายส์แทน และ ทรงสั่งห้ามพฤติกรรมที่ผิดศีลธรรม งานเลี้ยงมั่วสุม การพนัน และ อบายมุขทุกชนิด เนื่องจากอุปนิสัยของพระนางที่เครงศาสานา
นอกจากนี้ยังมีบทบาทในการเจรจาต่อรองสนธิสัญญากับสุลต่านจากอินเดีย
อำเภอแคน
อำเภอแคน เป็นอำเภอในเทศมณฑลเตหะราน จังหวัดเตหะราน ประเทศอิหร่าน จาหสำมะโน พ.ศ. 2549 อำเภอนี้มีประชากร 63,514 คนใน 15,837 ครัวเรือน อำเภอนี้ไม่มีเมือง และมีตำบลเพียงตำบลเดียวคือตำบลซูลกอน
โรงเรียนศรีบุณยานนท์
โรงเรียนศรีบุณยานนท์ เป็นโรงเรียนประจำจังหวัดนนทบุรี ตั้งอยู่ในตำบลสวนใหญ่ อำเภอเมืองนนทบุรี
ประวัติ
โรงเรียนศรีบุณยานนท์เดิมชื่อว่า โรงเรียนวัดท้ายเมือง ก่อตั้งเมื่อวันที่ 26 กรกฎาคม พ.ศ. 2451 ด้วยความริเริ่มของพระครูเดช เจ้าอาวาสวัดท้ายเมือง ร่วมกับพระยาสยามนนทเขตขยัน ปลัดจังหวัดนนทบุรี และเปิดสอนในระดับประถมศึกษา โดยมีครูชอบ มีชูเวท เป็นครูใหญ่
ใน พ.ศ. 2467 ทางราชการได้ยกฐานะโรงเรียนวัดท้ายเมืองขึ้นเป็นโรงเรียนประจำจังหวัดนนทบุรี ใช้อักษรย่อว่า น.บ.1 โรงเรียนเปิดสอนถึงระดับมัธยมศึกษาจนกระทั่งใน พ.ศ. 2470 จึงได้สร้างอาคารเรียนถาวรหลังแรกเป็นอาคารไม้ 2 ชั้น โดยได้รับความอนุเคราะห์จากพระครูเดช, พระยาศิริชัยบุรินทร์ ผู้ว่าราชการจังหวัดนนทบุรี, ขุนศิริแมน จ่าศาลจังหวัดนนทบุรี, ขุนการัญสิกขภาร ธรรมการจังหวัดนนทบุรี และนายซิวซองอ๊วน ศรีบุณเรือง ผู้อำนวยการบริษัทพัฒนาการ เป็นกำลังสำคัญในการจัดหาทุนในครั้งนั้น และในวันที่ 8 พฤศจิกายน พ.ศ. 2470 พระวรวงศ์เธอ กรมหมื่นพิทยลาภพฤฒิยากร ขณะทรงดำรงพระอิสริยยศเป็นพระวรวงศ์เธอ พระองค์เจ้าธานีนิวัต เสนาบดีกระทรวงธรรมการ เสด็จมาทรงเป็นประธานในพิธีเปิดอาคารถาวรหลังแรกและประทานนามโรงเรียนว่า โรงเรียนศรีบุณยานนท์ โดยมีนามทางราชการว่า โรงเรียนประจำจังหวัดนนทบุรี ศรีบุณยานนท์ และมีครูชื่น นิวาศะบุตร ดำรงตำแหน่งครูใหญ่คนแรก
ปัจจุบันโรงเรียนศรีบุณยานนท์มีอาคารเรียนทั้งหมด 9 อาคาร ซึ่งได้จัดสร้างจากเงินงบประมาณและจากเงินบริจาคของผู้มีจิตศรัทธา นอกจากนี้ โรงเรียนยังได้รับการคัดเลือกให้เป็นศูนย์พัฒนาการเรียนการสอนกลุ่มสาระการเรียนรู้สังคมศึกษา ศาสนา และวัฒนธรรม และเป็นศูนย์โครงการพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยี (พสวท.) อีกด้วย
ในปี พ.ศ. 2526 และ พ.ศ. 2540 โรงเรียนศรีบุณยานนท์ได้รับการคัดเลือกจากกระทรวงศึกษาธิการให้เป็นโรงเรียนรางวัลพระราชทานระดับมัธยมศึกษาขนาดใหญ่
รามา ชาติบัณฑิต
ทนหน่อย ต่อยใช้หนี้ ศ.หลังสวบ บัณฑิต สถิติการชก มากมาย/ ครั้ง/ ชนะ / แพ้
กีฬาเทเบิลเทนนิสในโอลิมปิกเยาวชนฤดูร้อน 2018
กีฬาเทเบิลเทนนิสในโอลิมปิกเยาวชนฤดูร้อน 2018 เป็นการแข่งขันกีฬาเทเบิลเทนนิสที่จัดขึ้นในเมืองบัวโนสไอเรส, ประเทศอาร์เจนตินา กำหนดแข่งขันระหว่างวันที่ 7-15 ตุลาคม ค.ศ. 2018 โดยได้จัดขึ้นที่ Tecnópolis
ซึ่งการแข่งขันกีฬาเทเบิลเทนนิสครั้งนี้มีการแข่งขันทั้งหมด 3 รายการ คือ ประเภททีมชาย 1 รายการ ประเภททีมหญิง 1 รายการ และทีมผสม 1 รายการ มีนักกีฬาเข้าร่วมแข่งขัน 64 คน จาก 45 ประเทศ
ตารางการแข่งขัน
ตารางข้างล่างนี้เป็นตารางการแข่งขันทั้งหมด 3 รายการ
ฤทธิ์ปืนมนตรา เทพธิดาทมิฬ
ฤทธิ์ปืนมนตรา เทพธิดาทมิฬ (Magical Gunslinger Kurohime) เป็นการ์ตูนญี่ปุ่น ผลงานของ มาซาโนริ คาตาคุระ เรื่องราวของคุโรฮิเมะ แม่มดผู้เก่งกาจที่สุดในโลก แต่กลับต้องคำสาปให้กลายเป็นเด็กและผนึกฤทธานุภาพไว้ เนื่องจากเธอได้ต่อต้านเทพเจ้าผู้เป็นใหญ่เหนือสรรพสิ่ง หนทางที่เธอจะพ้นคำสาปได้ก็คือ "รักแท้" เธอได้พบกับ "ซีโร่" เด็กหนุ่มผู้รักเธอและมอบรักแท้ให้ จนเธอเกิดความรักอันแท้จริงต่อเขา และสามารถคลายคำสาปได้ หากแต่เมื่อหนทางการปลดปล่อยมนุษย์คือการต่อต้านเทพเจ้า คุโรฮิเมะและซีโร่จึงร่วมมือกันต่อต้านเทพเจ้า และทำให้เธอสูญเสียซีโร่ผู้เป็นที่รักไป คุโรฮิเมะจึงต้องแสวงหาหนทางที่จะชนะเทพเจ้าและให้ได้ผู้เป็นที่รักกลับคืน
ในเดือนมีนาคม ปี พ.ศ. 2549 ฤทธิ์ปืนมนตรา เทพธิดาทมิฬ ได้ถูกสร้างเป็นเกมสำหรับเครื่องเพลย์สเตชัน 2 โดย ทาการะโทมี (Takara-Tomy)
กลุ่มอาการแดนดี–วอล์กเกอร์
กลุ่มอาการแดนดี–วอล์กเกอร์ (Dandy–Walker syndrome, DWS) เป็นความผิดปกติแต่กำเนิดชนิดหนึ่งของสมองซึ่งเป็นโรคหายาก แบ่งออกเป็นสามชนิดย่อย แต่ละชนิดมีความรุนแรงแตกต่างกันไป ความผิดปกติสำคัญซึ่งเหมือนกันระหว่างสามชนิดนี้คือมีความผิดปกติของเซเรเบลลัม หรือสมองน้อย ซึ่งเป็นสมองส่วนที่ควบคุมการประสานงานกล้ามเนื้อ สมองอีกส่วนที่มักจะได้รับผลกระทบด้วยคือบริเวณโพรงสมองที่สามและโพรงสมองที่สี่ ซึ่งบริเวณนี้หากได้รับผลกระทบอาจทำให้เกิดการไหลของน้ำหล่อสมองไขสันหลังที่ผิดปกติ ทำให้เกิดความดันในกะโหลกสูง ส่งผลต่อการทำงานของสมองส่วนอื่นๆ ได้ บางรายจะมีโพรงสมองคั่งน้ำ ทำให้มีศีรษะโตผิดปกติได้ ผู้ป่วยอาจมีความพิการทางกายที่เป็นผลจากสมองได้หลายระดับ (อัมพาตสมองใหญ่) ส่วนใหญ่หากเป็นแล้วมักจะเป็นไปตลอดชีวิต ประมาณครึ่งหนึ่งจะความพิการทางสติปัญญาร่วมด้วย ซึ่งอาจเป็นได้หลายระดับตั้งแต่รุนแรงจนถึงมีสติปัญญาใกล้เคียงปกติ และอาจมีพัฒนาการล่าช้าในด้านอื่น ๆ เช่น การคลาน การเดิน และการประสานงานกล้ามเนื้อ (เช่น เขียนหนังสือ) บางรายอาจมีโรคลมชักร่วมด้วย
การรักษาทำได้โดยการทำกายภาพบำบัด การศึกษาพิเศษ และการผ่าตัดเพื่อวางทางระบายน้ำหล่อสมองไขสันหลังในบางราย เป็นต้น
โรคนี้ได้ชื่อตามชื่อของวอลเตอร์ แดนดี และอาร์เทอร์ เอิร์ล วอล์กเกอร์
ไมเคิล บีรุท
ไมเคิล บีรุท (Michael Bierut; 1957 -) เป็นนักออกแบบกราฟิก, นักวิจารณ์งานออกแบบ เขาเป็นที่รู้จักจากงานออกแบบโลโก้ที่มีชื่อเสียงมากมาย เช่น โลโก้สำหรับแคมเปญหาเสียงของฮิลลารี คลินตัน เมื่อปี 2016, เวอริซอน, มาสเตอร์การ์ด, บิลบอร์ด เป็นต้น
บีรุทเกิดที่เมืองคลีฟแลนด์ ในรัฐโอไฮโอ และจบการศึกษาด้านออกแบบกราฟิกจากวิทยาลัยการออกแบบ สถาปัตยกรรม ศิลปะ และการวางแผน มหาวิทยาลัยซินซินแนทิ
บีรุทเคยดำรงตำแหน่งรองประธานออกแบบกราฟิกที่วิจเนลลี แอสโซซีเอเทส (Vignelli Associates) และปัจจุบันเขาเป็นพาร์ทเนอร์ของสำนักงานนิวยอร์กของเพนแทแกรม ตั้งแต่ปี 1990 นอกจากงานออกแบบโลโก้แล้ว บีรุทยังมีผลงานศิลปะจัดแสดงแบบถาวรและชั่วคราวที่พิพิธภัณฑ์ทั่วโลก
บีรุทเคยดำรงตำแหน่งประธานใหญ่ของสถาบันงานกราฟิกแห่งอเมริกา (American Institute of Graphic Arts; AIGA) เมื่อปี 1998 - 2001 และเป็นอาจารย์นักวิจารณ์อาวุโสประจำสถาบันศิลปะเยล
สหพันธ์ฟุตบอลโปรตุเกส
สหพันธ์ฟุตบอลโปรตุเกส (Federação Portuguesa de Futebol) หรือ แอฟึเปแอฟึ (FPF) เป็นสมาคมฟุตบอลในประเทศโปรตุเกส ดูแลการแข่งขันฟุตบอลลีก รวมถึงฟุตบอลทีมชาติโปรตุเกสและฟุตบอลหญิงทีมชาติโปรตุเกส มีสำนักงานตั้งอยู่ที่กรุงลิสบอน ก่อตั้งเมื่อวันที่ 31 มีนาคม ค.ศ. 1914
กิโยตีน (เพลง)
"กิโยตีน (อิตโกสยา)" (Guillotine (It goes Yah)) เป็นเพลงที่ขับร้องโดยกลุ่มศิลปินฮิปฮอปอเมริกัน เดธกริปส์ เป็นซิงเกิลนำจากมิกซ์เทปเปิดตัว เอกซ์มิลิทารี ของพวกเขา วางจำหน่ายเมื่อวันที่ 3 สิงหาคม ค.ศ. 2011
การเผยแพร่
มิวสิกวิดีโอเพลง "กีโยตีน" ได้รับการเผยแพร่ผ่านยูทูบผ่านช่องของวงเอง เมื่อวันที่ 26 เมษายน ค.ศ. 2011 โดยเป็นซิงเกิลนำของมิกซ์เทปเปิดตัว เอกซ์มิลิทารี จนกระทั่งได้นำซิงเกิลนี้ไปเผยแพร่บนไอจูนส์เมื่อวันที่ 3 สิงหาคม ค.ศ. 2011
ในวัฒนธรรมสมัยนิยม
ในปี ค.ศ. 2013 แกเร็ธ มาโลน นักร้องประสานเสียง ได้นำเพลง "กีโยตีน" ไปขับร้องใหม่ในอัลบั้ม วอยซ์ส ของเขา ต่อมาในเดือนเมษายน 2019 Björk นักร้องชาวไอซ์แลนด์ เล่นเพลงนี้ระหว่างการแสดงที่โรงเรียนเต้นรำในประเทศไอซ์แลนด์
เมื่อวันที่ 11 พฤศจิกายน ค.ศ. 2021 มีกลุ่มแฮกเกอร์ได้เข้าไปเปลี่ยนหน้าแรกเว็บไซต์ศาลรัฐธรรมนูญของไทยด้วยมิวสิกวิดีโอ ควบคู่ไปกับการเปลี่ยนชื่อเว็บไซต์ว่า "ศาลจิงโจ้" (kangaroo court) การกระทำดังกล่าวเป็นการประท้วงต่อต้านคำตัดสินของศาลรัฐธรรมนูญ ของกลุ่มนักเคลื่อนไหวเพื่อประชาธิปไตย ซึ่งพยายามจะล้มล้างรัฐบาลและสถาบันพระมหากษัตริย์
กองทัพแห่งชาติอินโดนีเซีย
กองทัพแห่งชาติอินโดนีเซีย ประกอบด้วยกองทัพบก กองทัพเรือ ซึ่งรวมเหล่านาวิกโยธิน และกองทัพอากาศ
พฤติกรรมนิยม
พฤติกรรมนิยม (behaviorism/behaviourism) เป็นแนวทางสู่จิตวิทยาซึ่งรวมปรัชญา วิธีวิทยาและทฤษฎีบางส่วน กำเนิดขึ้นในต้นคริสต์ศตวรรษที่ 20 เป็นปฏิกิริยาต่อจิตวิทยา "มโนนิยม" ซึ่งมักลำบากในการพยากรณ์ที่สามารถทดสอบได้โดยใช้วิธีทดลองอย่างเคร่งครัด หลักพื้นฐานของพฤติกรรมนิยมดังที่แสดงในงานเขียนของจอห์น บี. วัตสัน, บี. เอฟ. สกินเนอร์ และอื่น ๆ คือ จิตวิทยาควรเกี่ยวข้องกับพฤติกรรมของบุคคลและสัตว์ที่สังเกตได้ มิใช่เหตุการณ์สังเกตไม่ได้ที่เกิดในจิต สำนักคิดพฤติกรรมนิยมถือว่าพฤติกรรมดังกล่าวสามารถอธิบายทางวิทยาศาสตร์ได้โดยไม่ต้องอาศัยทั้งเหตุการณ์จิตวิทยาภายในหรือการตีความสมมุติฐาน เช่น ความคิดความเชื่อ
นับแต่จิตวิทยายุคต้นในคริสต์ศตวรรษที่ 19 สำนักคิดพฤติกรรมนิยมมีลักษณะควบร่วมกับขบวนการจิตวิเคราะห์และเกสตัลท์ในจิตวิทยาจนคริสต์ศตวรรษที่ 20 แต่ยังต่างจากปรัชญาจิตของนักจิตวิทยาเกสตัลท์ในทางสำคัญ อิทธิพลหลักของสำนักคิดนี้คือ อีวาน ปัฟลอฟซึ่งสำรวจการวางเงื่อนไขแบบคลาสสิก (classical conditioning) แม้เขาไม่ได้เห็นด้วยกับพฤติกรรมนิยมหรือนักพฤติกรรมนิยม เอ็ดเวิร์ด ลี ธอร์นไดก์, จอห์น บี. วัตสันผู้ปฏิเสธวิธีอันตรวินิจและมุ่งจำกัดจิตวิทยาเฉพาะวิธีทดลอง และบี. เอฟ. สกินเนอร์ ผู้วิจัยเรื่องการวางเงื่อนไขแบบการกระทำ (operant conditioning)
ในครึ่งหลังของคริสต์ศตวรรษที่ 20 พฤติกรรมนิยมส่วนใหญ่ถูกบดบังเป็นผลจากการปฏิวัติการรู้ แม้สำนักคิดจิตวิทยาพฤติกรรมนิยมและการรู้อาจไม่ลงรอยกันตามทฤษฎี แต่ทั้งสองเสริมกันและกันในากรนำไปใช้รักษาทางปฏิบัติ เช่น การบำบัดการรู้–พฤติกรรมซึ่งมีประโยชน์ที่แสดงได้ในการรักษาพยาธิสภาพบางอย่าง เช่น โรคกลัวอย่างง่าย ความผิดปกติที่เกิดหลังความเครียดที่สะเทือนใจ และการติด นอกเหนือจากนี้ พฤติกรรมนิยมมุ่งสร้างแบบจำลองเบ็ดเสร็จของกระแสพฤติกรรมตั้งแต่มนุษย์เกิดจนตาย